CELEX: 62014CN0072
Language: et
Date: 2014-02-10 00:00:00
Title: Kohtuasi C-72/14: Eelotsusetaotlus, mille on esitanud Gerechtshof te ’s-Hertogenbosch (Madalmaad) 10. veebruaril 2014  – X, teised menetlusosalised: Directeur van het onderdeel Belastingregio Belastingdienst/X van de rijksbelastingdienst

12.5.2014   
            
            
               ET
            
            
               Euroopa Liidu Teataja
            
            
               C 142/16
            
         Eelotsusetaotlus, mille on esitanud Gerechtshof te ’s-Hertogenbosch (Madalmaad) 10. veebruaril 2014 – X, teised menetlusosalised: Directeur van het onderdeel Belastingregio Belastingdienst/X van de rijksbelastingdienst
   (Kohtuasi C-72/14)
   2014/C 142/21
   Kohtumenetluse keel: hollandi
   
      Eelotsusetaotluse esitanud kohus
   
   Gerechtshof te ’s-Hertogenbosch
   
      Põhikohtuasja pooled
   
   
      Apellatsioonkaebuse esitaja: X
   
      Teised menetlusosalised: Directeur van het onderdeel Belastingregio Belastingdienst/X van de rijksbelastingdienst
   
      Eelotsuse küsimused
   
   
               1.
            
            
               Kohtuotsuses Fitzwilliam (1) tegi Euroopa Kohus järelduse, et liikmesriigi pädeva asutuse väljastatud tõend E101 on teiste liikmesriikide sotsiaalkindlustusasutustele siduv isegi siis, kui see on sisuliselt väär. Kas viidatud järeldus peab paika ka sellistel juhtudel nagu käesolev, mil määruses (2) sätestatud kohaldatava õiguse kindlaksmääramise normid ei ole kohaldatavad?
            
         
               2.
            
            
               Kas sellele küsimusele vastamisel on oluline, et pädeval asutusel ei olnud kavatsust väljastada tõendit E101, kuid halduslikel põhjustel kasutas pädev asutus teadlikult ja kaalutletult dokumente, mis jätsid vormi ja sisu poolest tõendi E101 mulje, samal ajal kui asjaomane isik oli ja võis mõistuspäraselt olla seisukohal, et talle on väljastatud tõend E101?
            
         
      (1)  10. veebruari 2000. aasta otsus kohtuasjas C-202/97: FTS (EKL 2000, lk I-883).
   
      (2)  Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (EÜT L 149, lk 2; ELT eriväljaanne 05/01, lk 35).